《寺中春》
明代·文林

野寺沈深门半扃，午窗慵起晚风轻。
云开半壁夕阳出，花落一庭春草生。
鸟掠池中得鱼去，鹤归云外傍僧行。
马曹散吏真如隐，咫尺山田带雨耕。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。